ປະຊາຊົນ ຫຼາຍສິບພັນຄົນ ອອກມາ ສະເຫຼີມສະຫຼອງ ຄວາມພາກພູມໃຈ ໃນການເປັນກະເທີຍ 
ສະ​ຫະ​ພັນ​ພົນ​ລະ​ເຮືອນ ຮັກ​ເພດ​ດຽວ​ກັນ ໄດ້​ຮັບ​ສິດ​ທິ​ຖືກ​ຕ້ອງ​ຕາມ​ກົດ​ໝາຍ​ ໃນ​ນະ​ຄອນຫຼວງ ເມັກ​ຊິ​ໂກ ຊີ​ຕີ້ ນັບ​ຕັ້ງ​ແຕ່​ປີ 2007, ແລະ ການ​ແຕ່ງ​ງານຂອງ​ກະ​ເທີຍ​ນັບ​ຕັ້ງແຕ່​ປີ 2009 ເປັນ​ຕົ້ນ.
ປະຊາຊົນຫຼາຍສິບພັນຄົນ ໄດ້ພາກກັນອອກມາສະເຫຼີມສະຫຼອງ ໃນຄວາມພາກພູມໃຈ ທີ່ເປັນກະເທີຍ ຢູ່ໃນທົ່ວໂລກ ໃນວັນເສົາມື້ນີ້ ທີ່ລວມທັງການຈັດງານປາຕີ ທີ່ມີຊີວິດ ຊີວາ ໃນປະເທດເມັກຊິໂກ ແລະມີການສວນສະໜາມດ້ວຍຄວາມພາກພູມໃຈ ຢູ່ໃນ ນະຄອນຫຼວງຂອງປະເທດມາເຊໂດເນຍ ນຳດ້ວຍ ທຸງ ແລະ ຄັນຮົ່ມສີຮຸ້ງ ໄດ້ແກວ່ງໄກວໄປມາ ແລະ ສຽງເພງໄດ້ເປີດດັງສະໜັ່ນຫວັ່ນໄຫວ ໃນຂະນະທີ່ການເດີນຂະບວນຢູ່ຕາມຖະຫນົນ ປາເຊໂອ ເດ ລາ ເຣຟໍມາ (Paseo de la Reforma) ຂອງນະຄອນຫຼວງ ເມັກຊິໂກ ຊິຕີ້ ໄດ້ດຳເນີນຂຶ້ນ, ພ້ອມກັບຄູ່ຮັກ, ຄອບຄົວ ແລະ ບັນດານັກເຄື່ອນໄຫວ ພະຍາຍາມທີ່ຈະຍົກໃຫ້ເຫັນວິໄສທັດ ສຳລັບ ຄວາມຫຼາກຫຼາຍທາງດ້ານເພດໃນປະເທດ ເມັກຊິໂກ ນັ້ນ ສະຫະພັນພົນລະເຮືອນ ຮັກເພດດຽວກັນ ໄດ້ຮັບສິດທິຖືກຕ້ອງຕາມກົດໝາຍ ໃນນະ ຄອນຫຼວງ ເມັກຊິໂກ ຊີຕີ້ ນັບຕັ້ງແຕ່ປີ 2007, ແລະ ການແຕ່ງງານຂອງກະເທີຍນັບຕັ້ງ ແຕ່ປີ 2009 ເປັນຕົ້ນ ໃນນະຄອນ ນິວຢອກ, ເມື່ອວັນສຸກທີ່ຜ່ານມາໄດ້ລະນຶກເຖິງການຈະລາຈົນ Stonewall ຄົບຮອບ 50 ປີ, ໃນເວລາທີ່ຕຳຫຼວດໄດ້ບຸກກວດຄົ້ນຮ້ານກິ່ນດື່ມກະເທີຍ ທີ່ໄດ້ນຳໄປສູ່ ການຈະລາຈົນ ແລະ ເກີດການປະທ້ວງຫຼາຍວັນ ທີ່ໄດ້ເປັນສາເຫດໃຫ້ມີຂະບວນການ ປົດປ່ອຍຄົນຮັກເພດດຽວກັນ ຫຼື LGBTQ ການສະເຫຼີມສະຫຼອງ LGBTQ ອື່ນໆໄດ້ເກີດຂຶ້ນຈາກປະເທດ ອິນເດຍ ຫາ ຢູໂຣບ, ພ້ອມກັບມີແຜນຈະຈັດອີກຫຼາຍງານ ສຳລັບວັນອາທິດມື້ນີ້ໃນທົ່ວໂລກ